
                                SE APROBA
Judeţul Timiş                                


                      PRIMAR,

Primăria Timişoara






Direcţia Edilitară                         

            dr.ing. GHEORGHE CIUHANDU

Nr. SC2004 - 20878 din 30.11.2004
REFERAT

Privind aprobarea Studiului de Fezabilitate 

“MODERNIZARE STR. PESTALOZZI”

Strada Pestalozzi este amplasată în partea centru est a municipiului Timişoara şi face legătura între Blv. Pârvan şi str. 3 August 1919, având o lungime de circa 240 m şi reprezintă parte din inelul 2 de circulaţie al municipiului Timişoara. În prezent strada are un carosabil de 7,00 m lăţime, din calupuri, circulaţia autovehiculelor realizându-se dificil.

Trotuarul existent pe zona estică (lângă parc) este degradat. Din cauza geometriei intersecţiilor cu str. 3 August 1919 şi blv. Pârvan se formează cozi de aşteptare ce afectează traficul rutier din zonă. Din cauza distanţei reduse dintre parapetul podului Decebal şi poarta de intrare în parcul Poporului, accesul de pe blv. Revoluţiei pe str. Pestalozzi se face cu o rază de circa 2,50 m.

Lucrările de modernizare prevăd realizarea unui carosabil de 14,00 m lăţime cu patru benzi de circulaţie (câte două benzi pe sens) pe întreaga lungime a străzii. Acest carosabil se va realiza folosind drumul actual fiind completat cu încă două benzi de circulaţie noi ce se vor realiza cu structură nouă executate spre canalul Bega.

Totodată vor fi reamenajate cele două intersecţii. La amenajarea  intersecţiei dintre str. 3 August 1919 şi str. Pestalozzi pentru realizarea elementelor minime de viraj dreapta ( de pe podul Decebal) sunt necesare lucrări în vederea modificării ultimului tronson al parapetului de pod.

Intersecţia dintre str. Pestalozzi şi blv. V.Pârvan va fi reamenajată şi semaforizată.

Trotuarul de pe partea estică se va repara pe întreaga lungime, iar în zona intersecţiilor se prevede realizarea de trotuare noi.

Pe întreaga lungime se vor executa lucrări de marcaje şi vor fi amplasate indicatoare rutiere.

Valoarea totală (inclusiv TVA) a investiţiei “Modernizare strada Pestalozzi”  este estimată la 11.217.412 mii lei, reprezentând 283.590 euro.

Având în vedere faptul că finanţarea Studiului de Fezabilitate “Modernizare strada Pestalozzi”  se face din Bugetul local aprobat pentru anul 2004, şi execuţia lucrărilor va fi  prevăzută în Bugetul local aprobat pentru anul 2005, propunem aprobarea Studiului de Fezabilitate şi realizarea investiţiei menţionată anterior.                          

Consiliul local                         

PROIECT DE HOTARARE

      Din data de__________________

Privind aprobarea Studiului de Fezabilitate 

“MODERNIZARE STRADA PESTALOZZI”



Consiliul Local al Municipiului Timişoara

Având în vedere referatul nr. SC2004 – 20878 din 30.11.2004 intocmit de către Direcţia Edilitară  din cadrul Primăriei Municipiului Timişoara;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, lucrări publice şi patrimoniu, Comisiei pentru administrarea domeniului public şi privat, servicii publice şi comerţ şi al Comisiei pentru administraţie locală, juridică, ordine publică, drepturile omului şi culte din cadrul Consiliului Local al Municipiului Timişoara;

În conformitate cu prevederile OUG nr.45/2003 privind finanţele publice locale, aprobată prin Legea nr.108/2004;

In conformitate cu prevederile art.38 lit. (c), (d), (f), (l) şi (m) din Legea nr.215/2001 privind administratia publică locală;

În temeiul art. 46 din Legea nr.215/2001 privind administratia publică locală;                           

HOTĂRĂŞTE:

Art. 1. Se aprobă Studiul de Fezabilitate pentru obiectivul de investiţii „ Modernizare strada Pestalozzi”, conform proiectului nr. AP- 0410 întocmit de SC AGHI PROIECT SRL , cu caracteristicile principale şi indicatorii tehnico-economici, prevăzuţi în Anexa care face parte integrantă din prezenta hotărâre.

Art. 2. Finanţarea obiectivului de investiţii prevăzut  la art.1. se va face din Bugetul Local.

Art. 3. Cu aducerea la îndeplinire a prezentei Horărâri se încredinţează Direcţia Edilitară şi Direcţia Economică din cadrul   Primăriei Municipiului Timişoara

Art. 4. Prezenta Hotărâre se comunică:

· Prefecturii Judeţului Timiş

· Secretarului Primăriei Municipiului Timişoara
· Primarului Municipiului Timişoara
· Direcţiei Edilitare
· Direcţiei Economice
· Direcţiei Urbanism
· Direcţiei Patrimoniu
· Serviciului Juridic 

· Serviciului Control şi Audit Intern

· Serviciului Centru de Informare pentru Cetăţeni

· Mass-mediei locale

Preşedinte de şedinţă,

 Consilier

                                                             Anexă la Hotărârea nr._______/___________

“MODERNIZARE STRADA PESTALOZZI”

INDICATORI TEHNICO-ECONOMICI AI INVESTIŢIEI

Denumirea investiţiei: “Modernizare strada Pestalozzi”            

Amplasament: Municipiul Timişoara, zona de centru - est

Beneficiar: Consiliul Local al Municipiului Timişoara

Valoarea investiţiei:           11.217.412 mii lei, reprezentând 283.590 euro

C + M                        9.928.196 mii lei, reprezentând 250.997 euro

1.Cheltuieli pt. proiectare şi asistenţă tehnică           605.000 mii lei;  15.295 euro


- Studii de teren,geo, topo                                    40.000 mii lei,    1.011 euro


- Cheltuieli pentru avize,acorduri                        25.000 mii lei,       632 euro


- SF                                                                    100.000 mii lei,     2.528 euro


- PT + CS                                                           250.000 mii lei,     6.321 euro


- DE                                                                    100.000 mii lei,     2.528 euro


- Cheltuieli pt.organizare licitaţii                         30.000 mii lei,        758 euro

- Asistenţă tehnică                                                45.000 mii lei,     1.138 euro

- Verificarea documentaţiei                                 15.000 mii lei,          379euro

2.Cheltuieli pentru investiţia de bază                   9.592.460 mii lei;   242.509 euro


- Lucrări rutiere                                           7.873.700 mii lei,     199.057 euro


- Lucrări pod                                                  110.000 mii lei,          2.781 euro


- Lucrări semaforizare                                    613.560 mii lei,       15.512 euro


- Lucrări  FRET                                             773.200 mii lei,         19.547 euro


- Lucrări ROMTELECOM                             20.000 mii lei,              506 euro


- Lucrări termoficare                                      150.000 mii lei,           3.792 euro


- Spaţii verzi – plantaţii                                    52.000 mii lei,           3.792 euro
3.Alte cheltuieli                                                       1.019.952 mii lei;       25.786 euro


- Organizare de şantier                                     335.736 mii lei,         8.488 euro


- Comisionul băncii finanţatoare                      49.641 mii lei,          1.255 euro

- Cota Inspecţiei de Stat în Construcţii             76.740 mii lei,          1.940 euro

- Fond casa soc. a constr.                                  47.962 mii lei,          1.213 euro

- Cheltuieli neprevăzute                                  509.873 mii lei,         12.890 euro
Capacităţi:                           

Carosabil                                                    3.540 m2
Din care:-carosabil nou                             1.590 m2
              - pe fundaţie existentă                 1.950 m2
Trotuare                                                        700 m2
                p.Director D.Edilitară                               p.Şef Serviciu T.R.P.,

               Ing. Romulus KOMOZ                               Ing. Ioan GANCIOV                                     

                                                         p. Şef Birou I.T.,

                                                        Ing. Vasile OLAR

                                                                                                  Întocmit,

                                                                                     Ing.  Georgeta SZABO

